वन तरुललाई सबैभन्दा शुद्ध तरुलको रुपमा लिइन्छ । यो तरुल पूजापाठमा समेत उपयोगी मानिन्छ । वन तरुल सबैभन्दा मिठो हुने र उपभोक्ताको रोजाइमा पर्ने गरेको बताउनुहुन्छ कालिमाटी तरकारी बजार थोक तथा व्यवासायीक संस्थाका अध्यक्ष भरतप्रसाद खतिवडा । ‘वन तरुल अरु तरुलको तुलनामा सानो भए पनि मिठो हुने गर्दछ’, खतिवडा भन्नुहुन्छ, ‘त्यसैले उपभोक्ताको रोजाइमा वन तरुल पर्छ ।’ वन तरुल प्रतिकेजी १०० देखि १५० सम्ममा बिक्री भैरहेको खतिवडाले जानकारी दिनुभयो ।
